साल 2010 में अनूल ने ओपन हार्डवेयर को शौक के तौर पर अपने साथ जोड़ा। इस दौरान उन्होने साइकिल ब्रेक पर कई तजुर्बे किये। जिनकी काफी चर्चा भी हुई और उनको मुनाफा भी हुया। ओपन हार्डवेयर की बदौलत साल 2012 उनकी कंपनी का टर्नओवर 1 लाख डॉलर से ज्यादा का हो गया था। इसके बाद इन लोगों ने अपनी टीम के लिए कई तरह के उपकरण खरीदे जैसे थ्रीडी प्रिंटर, सीएनसी मशीन और लेजर कटर इत्यादी। इस क्षेत्र में मिली सफलता की वजह से ये पिछले तीन सालों से लगातार ओपन हार्डवेयर सम्मिट का आयोजन कर रहे हैं। पिछले साल अनूल ने वॉशिंगटन में सर्किट बोर्ड डिजाइन पर एक ट्रेनिंग प्रोग्राम का आयोजन किया। इसके बाद कई लोगों को ओपन हार्डवेयर डिजाइन का काम शुरू करने में मदद मिली। जिसके बाद उनकी कोशिश अब भारत में ऐसा ही कुछ करने की है।